**Podcast a28**

**Λέξεις-κλειδιά:**

**Θέμα: “Ηλεκτρικά”**

Μερικές **χρήσιμες απόψεις** για αυτούς που μαθαίνουν Ελληνικά.

Είναι **λάθος** να **μεταφράζεις** τα Ελληνικά στη γλώσσα σου. Η ελληνική γλώσσα έχει περίπου 500.000 λέξεις. Είναι **σίγουρο** ότι δεν μπορείς να τις μάθεις όλες αυτές.

**Και τι έγινε;** Ούτε οι Έλληνες ξέρουν όλες αυτές τις λέξεις.

Ξέρουν πολύ λιγότερες και βασικά το **καθημερινό λεξιλόγιο** είναι πολύ μικρό. Ας πούμε ότι οι Έλληνες ξέρουμε 10.000 λέξεις. Δεν τις χρησιμοποιούμε όλες αυτές. Απλά, κάθε φορά που πρέπει να πούμε μια **σπάνια** λέξη, τότε **αυτόματα** το μυαλό μας την ανακαλεί από τη βαθιά **μνήμη** μας και τη λέμε.

Έτσι γίνεται σε όλες τις γλώσσες και σε όλους τους ανθρώπους.

**Έτσι**, **ας πούμε** ότι χρειάζεται να μάθεις 5.000 με 10.000 λέξεις. Όταν λέω, να μάθεις **εννοώ** ότι κάποια στιγμή θα τις ακούσεις, αυτές θα μπουν στη **μνήμη** σου και όταν τις χρειαστείς θα τις θυμηθείς.

Επίσης, μη μεταφράζεις μέσα στο μυαλό σου τις ελληνικές λέξεις στη γλώσσα σου. Είναι λάθος!

Ωραία; Το ξεκαθαρίσαμε αυτό; Πάμε πιο κάτω.

Πώς να κινηθείς με μόνο 100 λέξεις

Ας πούμε ότι τώρα ξέρεις μόνο 100 λέξεις, τις πιο εύκολες. Προσπάθησε να μιλήσεις έστω και με τόσες λίγες λέξεις.

**Μη ντρέπεσαι** ότι θα κάνεις λάθη! Όλοι κάνουν λάθη, είναι πολύ φυσικό.

Χρειάζεσαι αυτοπεποίθηση!

Αν μιλήσεις με αυτές τις 100 λέξεις που ξέρεις, τότε να είσαι σίγουρος ότι και πάλι θα σε καταλάβει ένας Έλληνας.

Για παράδειγμα, έχεις ένα ψυγείο που το φις (plug) του είναι τριπολικό (three pole).

Τη λέξη τριπολικό (tripolar) δεν την ξέρεις.

Και θέλεις στον τοίχο μια αντίστοιχη πρίζα (socket).

Αυτήν την πρίζα (socket) θέλεις να αγοράσεις.

Πας στο ηλεκτρολογείο και επειδή δεν ξέρεις ότι αυτό που θέλεις λέγεται (πρίζα) ούτε τη λέξη (τριπολικό) τους λες:

**“Έχω ψυγείο με τρία καρφιά. Θέλω αυτό που είναι στον τοίχο για να δουλέψει”.**

Τότε ο υπάλληλος θα καταλάβει και θα σου πει:

**“Α, έχεις τριπολικό καλώδιο ψυγείου και θέλεις μια τριπολική πρίζα!”**

Η δουλειά σου έγινε, μίλησες με τις λίγες λέξεις που ξέρεις και όλα καλά.

Αυτό θα σου ανεβάσει την αυτοπεποίθηση. Κατάφερες να αγοράσεις κάτι που δεν ξέρεις πώς λέγεται!

**Γραμματική:**